b'\n_START_ARTICLE_\nSarangi\n_START_PARAGRAPH_\nSarangi on intialainen jousisoitin. Se on tyypillisesti noin 76 cm pitk\xc3\xa4.  Kaikista intialaisista soittimista sen \xc3\xa4\xc3\xa4nen on sanottu muistuttavan eniten ihmis\xc3\xa4\xc3\xa4nt\xc3\xa4. Soittimessa on yleens\xc3\xa4 kolme tai nelj\xc3\xa4 soitettavaa kielt\xc3\xa4 ja kymmeni\xc3\xa4 ei-soitettavia resonanssikieli\xc3\xa4. Sarangia k\xc3\xa4ytet\xc3\xa4\xc3\xa4n pohjoisintialaisessa taidemusiikissa laulun s\xc3\xa4est\xc3\xa4miseen, mutta soitinta k\xc3\xa4ytet\xc3\xa4\xc3\xa4n nyky\xc3\xa4\xc3\xa4n my\xc3\xb6s sooloesityksiin, tunnetuimpana esitt\xc3\xa4j\xc3\xa4n\xc3\xa4 Ram Narayan. _NEWLINE_Sarangi-soittimia on kahdenkokoisia, joista vain suurempaa k\xc3\xa4ytet\xc3\xa4\xc3\xa4n konserttiesityksiss\xc3\xa4. Sarangia muistuttava yksinkertaisempi, kansanmusiikissa k\xc3\xa4ytetty soitin, on nimelt\xc3\xa4\xc3\xa4n sarinda.'